laion/Wikipedia-Exotic huggingface dataset:
נאוה לויט בן-נון

נאוה לויט בן-נון היא פרופסור חבר באוניברסיטת רייכמן, חוקרת במדעי המוח, ומנהלת מרכז סגול למוח ותודעה ומרכז מודע למיינדפולנס מדע וחברה. ב-1996 סיימה לויט בן-נון תואר ראשון בפיזיקה בהצטיינות באוניברסיטה העברית בירושלים. היא בעלת שני תארים שניים - תואר בביולוגיה מהאוניברסיטה העברית שאותו סיימה בשנת 2000, ובמדעי המוח בהצטיינות במכון ויצמן. את הדוקטורט שלה במדעי המוח הגישה ב-2006 גם כן במכון ויצמן, ושם גם עשתה את הפוסט-דוקטורט במחלקה לפיזיקה של מערכות מורכבות. לויט בן נון מרצה בבית ספר ברוך איבצ'ר לפסיכולוגיה באוניברסיטת רייכמן משנת 2008 ומכהנת כפרופסור משנה באוניברסיטה זו מ-2016. עד 2014 הייתה מנהלת שותפה של היחידה למדעי המוח היישומיים, באוניברסיטת רייכמן. מנהלת ומקימת מרכז מודע למיינדפולנס, מנהלת מרכז סגול למוח ותודעה ברייכמן. המחקר שלויט בן-נון עוסקת בו מתחלק למחקר בסיסי ולמחקר יישומי ועוסק בחקר איכויות של בריאות מוחית ונפשית, כגון עמידות מוחית, אינטראקציה בינאישית, מודעות עצמית, הפניית קשב פנימית (תרגול מיינדפולנס), חמלה וידידות. כדי להבין מהי בריאות ואיך אפשר לטפח אותה חוקרים מצבים מוחיים הנחשבים "בריאים" (ללא לקויות) וכן מצבים מוחיים עם לקויות כגון אוטיזם, סכיזופרניה ו-ADHD. עיקר המחקר מתמקד בהבנת השפעות ומגנונים של התערבויות תומכות בריאות כגון מיינדפולנס וחמלה. לויט בן-נון פרסמה מאמרים רבים בכתבי עת הקשורים בחקר המוח ובפסיכולוגיה פיזיולוגית. יחד עם עמיתים נוספים רשמה, נכון ל-2024, שני פטנטים. נשואה ואם לשני בנים. פרופ' נאוה לויט בן-נון, באתר www.runi.ac.il ד״ר נאוה לויט בן-נון – מרכז סגול למוח ותודעה נאוה לויט בן-נון באתר אוניברסיטת רייכמן קרן צוריאל הררי, הרמת מסך, באתר כלכליסט, 27 בספטמבר 2012 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נאוה לויט בן-נון".
נעמה דעי

נעמה דעי (נולדה ב-19 באוגוסט 1988) היא סופרת ומורה ישראלית. דעי נולדה בנוה דקלים וגדלה במעלה אדומים בשכונה דתית להורים שעוסקים בתחום החינוך, יש לה שלושה אחים ואחות אחת. הייתה תלמידת אולפנה במעלה אדומים. דעי עשתה תואר ראשון בלימודי חינוך מיוחד ולימודי ארץ ישראל באוניברסיטת בר-אילן וכשהייתה בשנה השלישית ללימודיה היא חזרה להתגורר במעלה אדומים והחלה לעבוד עם ילדים ממוצא אתיופי. בעקבות הניסיון הזה היא החליטה לנסוע לשליחות של כמה חודשים באתיופיה. בשנת 2013 כשחזרה מאתיופיה כשהייתה במהלך לימודי הכתיבה, כתבה סיפור קצר בשם "על השפה" בעקבות החוויות שלה מהשהות שם. הסיפור זכה במקום השלישי בתחרות הסיפור הקצר של "הארץ". בשנת 2014 עלתה לגמר "פרס ספיר ליצירה צעירה 2014". בעקבות אהבתה לכתיבה החלה בלימודי תואר שני בכתיבה יוצרת באוניברסיטת בן-גוריון בנגב. לאחר מכן המשיכה ללימודי תסריטאות בבית הספר סם שפיגל לקולנוע ולטלוויזיה. בוגרת מחזור ו' של תוכנית פרדס בספרייה הלאומית. בשנת 2019 יצא ספרה הראשון "צערו העתיק של הירח". הספר היה מועמד לפרס ספיר לספר ביכורים 2019. בשנת 2024 יצא ספרה השני "ופתאום בוקר", שניהם בהוצאת עם עובד. על הספר "ופתאום בוקר" זכתה דעי בפרס ספר השנה על שם ז'קלין כהנוב. דעי מתגוררת בירושלים, מורה לתנ"ך ולספרות ומחנכת כיתה בתיכון הישראלי למדעים ולאמנויות (יאסא) תיכון ופנימייה בירושלים. נעמה דעי, ברשת החברתית פייסבוק נעמה דעי, ברשת החברתית אינסטגרם רשימת הפרסומים של נעמה דעי בקטלוג הספרייה הלאומית רשימת הספרים של נעמה דעי באתר הוצאת הספרים עם עובד ראיון ראש בראש עם נעמה דעי, אתר עברית עמרי הרצוג, "ופתאום בוקר": נעמה דעי מבססת את מעמדה כסופרת משמעותית, הארץ נעמה ישראלי, איכות מן הסוג החמקמק, על "ופתאום בוקר", פנס מוסף לביקורת ספרות, מאי 2024. איזיקוביץ, גילי (2024-01-22). "הסופרת נעמה דעי: "היממתי את אמי כשאמרתי שאלוהים לא מקשיב לתפילות"". הארץ. נבדק ב-2024-05-01. Facebook, www.facebook.com נעמה דעי_אתר עברית עם עובד_דעי נעמה המכון למחשבה ישראלית, הזוכה בפרס ספר הפרוזה הישראלי ע"י ז'קלין כהנוב לשנת תשפ"ד – 2024_נעמה דעי, באתר עמוד הפייסבוק הרישמי של המכון למחשבה ישראלית, ‏3 במאי 2024
מילוש ואסיץ'

מילוש ואסיץ' (בסרבית: Милош Васић‏; 27 בפברואר 1859 - 20 באוקטובר 1935) היה גנרל סרבי שפיקד על הארמייה הסרבית השלישית במלחמת העולם הראשונה. מילוש ואסיץ' נולד ב-27 בפברואר 1859 בנמניקוצ'ה ליד בלגרד, ולחם כמתנדב במלחמה הסרבית-עות'מאנית (1876–1878), ולאחר מכן למד באקדמיה הצבאית בין 1880 ל-1883. הוא לחם כלוטננט משנה במלחמת בולגריה–סרביה (1885). לאחר המלחמה מילא מספר תפקידים במטה הצבא. בשנת 1897 הפך לנספח צבאי בבולגריה, ומיולי 1900 עד אפריל 1901 היה שר ההגנה של סרביה. במהלך אותה תקופה הוא יצר את הדרגה הצבאית של פילדמרשל שהייתה חדשה בצבא הסרבי. לאחר ההפיכה במאי 1903, הוא פרש מהחיים הציבוריים. עם פרוץ מלחמות הבלקן (1912–1913) הוא הוחזר לשירות והפך לקצין קישור עם הצבא היווני. ביולי 1914 מונה לראש מחלקת ברניצבסקי וב-30 באוגוסט 1914 מונה למפקד דיוויזיית הדנובה ה-2. בחודשים הראשונים של 1916, כאשר ז'יבויין מישיץ' אושפז בצרפת, הוא הפך למפקד זמני של הארמייה הסרבית הראשונה, לפני שחזר ליוון כקצין קישור. ב-14 באוגוסט 1916 החליף את פאבלה יורישיץ' שטורם בראש הארמייה הסרבית השלישית, עד לפירוקה ב-28 במרץ 1917. לאחר מכן נשלח כקצין קישור לאיטליה, שם שהה עד תום המלחמה. לאחר המלחמה היה מעורב בדיונים עם איטליה על הבעיה הדלמטית ושוב כיהן כשר ההגנה בין ינואר לנובמבר 1922. הגנרל מילוש ואסיץ' מת בבלגרד ב-20 באוקטובר 1935. הוא נקבר בסמטת הגדולים בבית הקברות החדש בבלגרד.
טרבר אלן

טרבר אלן (באנגלית: Trevor Allan, נולד ב-9 במאי 1955) הוא פרופסור לפילוסופיה של המשפט ומשפט ציבורי באוניברסיטת קיימברידג', ועמית באוניברסיטת פמברוק. הוא ידוע בכך שהוא מאתגר את האורתודוקסיה החוקתית בממלכה המאוחדת, בעיקר בהגדרתו מחדש של תחום הריבונות הפרלמנטרית. אלן נולד בעיר לוטון שבבריטניה ב-9 במאי 1955. הוא למד בבית ספר סנט אולבנס ובקולג' ווסטר, אוקספורד, שם למד לתואר ראשון במשפט אזרחי ולתואר שני בפילוסופיה של המשפט. בנוסף, הוא קיבל דוקטורט במשפטים מאוניברסיטת קיימברידג'. אלן היה מרצה למשפטים באוניברסיטת נוטינגהאם, בין השנים 1980 ו־1985, ועבר להרצות באוניברסיטת קיימברידג' ב־1989. בשנת 2016 הוא נבחר להיות עמית באקדמיה הבריטית. אלן כתב מספר ספרים הכוללים את "חוק, חירות וצדק: היסודות המשפטיים של החוקתיות הבריטית" (1993), "צדק חלוקתי: תיאוריה ליברלית של שלטון החוק" (2001) ואת "ריבונות החוק: חירות, חוקה ומשפט ציבורי" (2013). אלן מאמין שחוקי המשפט עליונים יותר מהריבונות הפרלמנטרית בהיררכיה החוקתית. הוא מפתח נקודת מבט זו בספרו "ריבונות החוק: חירות, חוקה ומשפט ציבורי". https://www.ukwhoswho.com/display/10.1093/ww/9780199540884.001.0001/ww-9780199540884-e-287796 https://ukconstitutionallaw.org/2014/02/04/stuart-lakin-the-sovereignty-of-law-freedom-constitution-and-common-law-by-professor-trevor-allan-some-preliminary-thoughts/ https://www.thebritishacademy.ac.uk/fellows/trevor-allan-FBA/ https://www.thebritishacademy.ac.uk/news/british-academy-announces-new-president-and-elects-66-new-fellows/ https://www.administrativelawmatters.com/blog/2014/05/20/some-notes-on-allan-the-sovereignty-of-law/ ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טרבר אלן".
Atari 5200

קונסולת ה-Atari 5200 SuperSystem או בשמה המוכר Atari 5200 היא קונסולת משחקי וידאו ביתית שהוצגה לראשונה בשנת 1982 על ידי Atari, Inc. כהשלמה לקונסולה הקודמת בסדרה וכמענה לתחרות מצד ה-Intellivision ו-ColecoVision. המעבד וחומרת הגרפיקה והסאונד כמעט זהים לזה של אטארי 2600, לבקרי ה-5200 יש ג'ויסטיק אנלוגי ומקלדת מספרים יחד עם לחצנים נוספים, השהייה ואיפוס. הג'ויסטיק לא הציע שליטה רבה יותר מהג'ויסטיק Atari CX40 בעל שמונה הכיוונים של ה-2600. ב-21 במאי 1984, במהלך מסיבת עיתונאים, חשפה החברה כי ה-5200 הופסק לאחר פחות משנתיים בשוק. סך המכירות של ה-5200 היו למעלה ממיליון יחידות, הרבה פחות מהמכירות קודמו של למעלה מ-30 מיליון לכישלון זה היו מספר סיבות. האטארי 5200 לא הצליח מבחינה מסחרית בהשוואה לקונסולה הקודמת בסדרה, למרות שהיא הציגה גרפיקה טובה יותר מ-Intellivision של מאטל, המערכת לא הייתה תואמת בתחילה לספריית המשחקים הרחבה של ה-2600, חסרון זה פגע במכירות שלה, סיבה נוספת לחוסר הפופולריות שלה היא שהחברה התמקדה בהשקעתה ב-2600, ולא בספריית משחקים חדשה שתציג את היכולות של הקונסולה החדשה, ובסך הכל יצאו 69 משחקים חדשים לקונסולה זו. רבים ממשחקי ה-5200 הופיעו פשוט כגרסאות מעודכנות של ה-2600, שלא הצליחו לרגש את הצרכנים. ביקורת נמתחה גם על המשחק המובנה שהגיע עם הקונסולה Super Breakout, על כך שלא עשה מספיק כדי להדגים את יכולות המערכת. זה נתן ל-ColecoVision יתרון משמעותי שכןהמשחק שהגיע יחד עם המערכת היה, Donkey Kong, שסיפק חווית ארקייד אותנטית יותר. ברשימת 25 קונסולות המשחקים המובילות בכל הזמנים, IGN טענה שהסיבה העיקרית לכישלון השוק של ה-5200 היא העליונות הטכנולוגית של המתחרה שלה, בעוד שמקורות אחרים טוענים ששתי הקונסולות שוות בערך בכוחן. סיבה נוספת לכשלונה של הקונסולה היא קריסת תעשיית המשחקים של 1983. ה-5200 זכה לביקורת רבה על העיצוב ה"מרושל" של הבקרים האנלוגיים הלא-מרוכזים שלו. לשם השוואה המתחרים העיקריים של ה-5200 נחלו הצלחה רבה יותר, כאשר ה-ColecoVision מכרה מעל 2 מיליון יחידות, ו-Intellivision מכרה מעל 3.75 יחידות. מדיה וקבצים בנושא Atari 5200 בוויקישיתוף https://web.archive.org/web/20230310233948/https://news.google.com/newspapers?id=HN0VAAAAIBAJ&pg=929,140029&dq=atari+5200&hl=en http://www.gamasutra.com/view/feature/3551/a_history_of_gaming_platforms_.php?print=1 Sanger, David E. (1984-05-22). "ATARI VIDEO GAME UNIT INTRODUCED". The New York Times (באנגלית אמריקאית). ISSN 0362-4331. נבדק ב-2024-05-01. https://www.washingtonpost.com/archive/business/1984/05/22/atari-introduces-game-in-attempt-for-survival/f4cc0a87-e30a-4d64-a105-49b73cdee36e/ https://books.google.com/books?id=UiBDGdvlumwC&q=atari+5200+failed+console&pg=PA158 https://books.google.com/books?id=HC8EAAAAMBAJ&q=atari+5200+failed&pg=PA52 https://retrocdn.net/images/b/b2/EGM_US_091.pdf https://books.google.com/books?id=-BIGv9vIoqcC&q=atari+5200+failed&pg=PA472 Home Video Games: Atari 5200 Advanced Game System, www.atarimagazines.com Atari 5200 is number 23 - IGN, www.ign.com Account Suspended, www.atarihq.com https://books.google.com/books?id=6C8EAAAAMBAJ&q=atari+5200+review&pg=PA148 Creative Computing Magazine (March 1984) Volume 10 Number 03, 1984-03 Coleco Industries, Inc. Annual & Quarterly Reports : 1981 to 1986, AtariAge Forums, ‏2018-09-29 (באנגלית אמריקאית) Official Intellivision Classic Videogame Website, web.archive.org, ‏2017-06-23
סוס מורגן

סוס מורגן (באנגלית: Morgan Horse) הוא אחד הגזעים המוקדמים ביותר בארצות הברית. הוא נקרא על שם בעליו, ג'סטין מורגן (Justin Morgan), אשר גידל אותו. גזע זה שימש במהלך ההיסטוריה כסוס מרכבות וסוס מלחמה, ועם השנים יובא אל אירופה. סוס המורגן הוא הסוס הלאומי של מסצ'וסטס וכן נעשו עליו סרטים וספרים. הגזע נוצר בסוף המאה השמונה עשרה וגדל בפופולריות לאורך המאה התשע עשרה. גזע זה שומש בהתחלה על ידי חקלאים שנעזרו בהם כדי לבנות עיירות בורמונט ובצפון ניו אינגלנד. תוך זמן קצר אנשים למדו שהגזע מהיר ויכול לשמש למרוצים. הגזע יובא אל מערבה עם מהגרים. מספר חילי פרשים השתמשו בסוסי מורגן במלחמת האזרחים ובמסעות צבאיים אחרים במהלך המאה התשע עשרה. בזכות עמידותו של שגזע וכך שהיה מותאם היטב לביות סוס מלחמה ממשלת ארצות הברית אימצה את הגזע כסוס צבאי רשמי בתחילת המאה העשרים. איגוד סוס המורגן הוקם בשנת 1909 כדי לשמש למרשם גזעים. לסוס המורגן גוף עגול וקומפקטי, צוואר זקוף, רגליים ישרות ואוזניים קצרות. הגזע מופיע בדרך כלל בצבעים כהים ואחידים, כגון מפרץ, שחור וערמון. עם זאת, גם בצבעי פאלומינו, פינטו, אפור, דאן ורואן. הגזע משמש למגוון רחב של תחומים, רכיבה אומנותית, קפיצות ראווה, אינדורנס, משיכת כרכרות ורכיבה לשם הנאה. מדיה וקבצים בנושא סוס מורגן בוויקישיתוף Frequently Asked Questions סוס מורגן - מדריך הסוסים המלא Morgan Horse History American Morgan Horse Association (AMHA) Morgan Horse: Breed Profile What to Know About the Morgan Horse HORSE BREED: MORGAN
ועידת יאלטה

ועידת יאלטה (באנגלית: Yalta Conference) הייתה ועידה שהתקיימה לקראת סופה של מלחמת העולם השנייה, מ-4 עד 11 בפברואר 1945, בהשתתפותם של מנהיגי ארצות הברית, הממלכה המאוחדת וברית המועצות: רוזוולט, צ'רצ'יל וסטלין. כאשר התברר שבעלות הברית עומדות לנצח במלחמה התעוררה השאלה לגבי חלוקת השטחים ואזורי ההשפעה בין המדינות המנצחות. הוועידה נועדה למצוא פתרון לבעיה זו. הוועידה התקיימה בארמון הקיסרי לשעבר ביאלטה שבחצי האי קרים שבברית המועצות. כבר בקיץ 1944 חילקו ביניהן ברית המועצות והממלכה המאוחדת את אזורי ההשפעה בבלקן. בוועידת יאלטה הועלתה בעיקר השאלה בקשר לגבולותיה של פולין ששוחררה מידי הנאצים זמן קצר לפני הוועידה. סטלין תבע שגבולה המזרחי של פולין יהיה כמו ב-1941, וחלקה הצפוני של פרוסיה המזרחית יסופח לברית המועצות, ופולין, כתמורה על אובדן שטחים במזרח, תפוצה בשטחים ממערב לה. כל הצדדים הגיעו להסכם שגבולותיה הסופיים של פולין ייקבעו סופית בוועידת השלום, אך לכאורה היה ברור לכל הצדדים שברית המועצות תקבל את רצונה, ולזאת הסכימו רוזוולט וצ'רצ'יל מפאת העובדה שהשטחים הנידונים כבר היו בידי ברית המועצות, וכדי לשנות עובדה זו הם היו צריכים להשתמש בכוח, אלטרנטיבה שממנה ניסו להימנע בשלב זה. למרות זאת, הורה וינסטון צ'רצ'יל לצבאו להכין את מבצע לא יעלה על הדעת. כמו כן דנו הצדדים בהצטרפותה של ברית המועצות למלחמה נגד האימפריה היפנית - מה שהוסכם על ידי סטלין בתמורה לשטחים באסיה. במהלך הוועידה הסכימו הצדדים על הקמת ארגון האומות המאוחדות (האו"ם). סטלין קיבל שלושה קולות במקום ה-16 שאותם רצה בתחילה (לפי חשבון של קול אחד לכל רפובליקה של ברית המועצות ואחד לאיחוד עצמו), ותינתן זכות וטו לחמש המעצמות - ארצות הברית, ברית המועצות, הממלכה המאוחדת, סין וצרפת שהצטרפה לאחר מכן. בין השאר הוחלט לחלק את גרמניה לארבעה אזורי כיבוש: צרפתי, בריטי, אמריקני וסובייטי. ברלין, שהייתה באזור הכיבוש הסובייטי, חולקה באופן דומה בין ארבע המנצחות. עוד הוסכם לחסל את כוחה הצבאי של גרמניה, לעקור ממנה את הנאציזם ולהביא את מנהיגיה בפני בית דין בינלאומי. סטלין - רצה לדאוג לכך שכניסתו למלחמה נגד יפן תבטיח לו שליטה בצפון סין. הוא ידע כי כניסתו למלחמה תזכה אותו בהכרת תודה מצד ארצות הברית ובכך תחזק את מעמדו באירופה. בנוסף הוא רצה לדחוק את שאלת פולין כדי שברית המועצות תוכל לבסס את מעמדה שם, דבר שהיה חשוב ביותר לסובייטים. סטלין היה המרוויח העיקרי של ועידת יאלטה. צ'רצ'יל – הבין כי ברית המועצות משתלטת על מזרח אירופה, וכי צבאותיה לא יצאו מהאזורים שכבשו. הוא לא היה שותף לאופטימיות של רוזוולט החולה שרצה להמשיך את מדיניות "השכן הטוב". צ'רצ'יל היה הראשון שהגה אחרי ועידת יאלטה את המונח "מסך הברזל". רוזוולט – לא חש בסכנה הסובייטית ורצה לפייס את סטלין ולמשוך אותו למלחמה נגד יפן כדי לקצר את המלחמה ולצמצם אבדות חיילים אמריקנים. רוזוולט גם רצה לדחוק את בריטניה בחלוקת השלל במזרח הרחוק, ובכך לצמצם השפעתה שם. בוועידת יאלטה ניתן לראות את ניצניה של "המלחמה הקרה", למרות שמלחמת העולם השנייה טרם הסתיימה. מייקל דובס, שישה חודשים ב-1945, תרגמה כרמית גיא, ספרית אפקים, עם עובד, 2017. מדיה וקבצים בנושא ועידת יאלטה בוויקישיתוף ועידת יאלטה, 1945, ארכיון הסרטונים של AP ועידת יאלטה, באתר אנציקלופדיה בריטניקה (באנגלית)
הרי קונלון

הרי קונלון (סינית: 昆仑山) הם מערכת רכסי הרים בשוליה הצפוניים של רמת טיבט, ואחת משרשראות ההרים הארוכות ביותר באסיה. ההרים משתרעים בקשת גדולה מצומת ההרים של פמיר מזרחה. במקור, בפי תושבי הארץ, חל השם קונלון רק על הפינה הצפונית-מערבית של טיבט. כיום משתמשים בשם זה כדי להתייחס לאזור הררי רחב הרבה יותר: מפאמיר ועד ליובלי ההונג-הו שבסין התיכונה, לאורך כיותר מ-3,000 ק"מ. ראשית התהוותם של הרי קונלון בקמט בסוף עידן הפלאוזואיקון, אולם הם עוצבו גם על ידי תנועות טקטוניות נוספות שגרמו להעתקים, להרמה, לשקיעה ולהקמטה. המאוחרות שבהן היו חלק מהקימוט האלפיני בשלישון התחתון, ואירעו במקביל לקימוט הרי ההימלאיה. בקטעים אחדים במערב, מספר הרכסים (המקבילים בקירוב) הוא 4-3, ורוחב המערכת 160-120 ק"מ בלבד, ואילו בחלקים התיכונים והמזרחיים, יש שמספר הרכסים מגיע ל-12-10 ורוחבם הכולל - ל-900-700 ק"מ. המערכת מפרידה בין רמת טיבט לבין האגנים והמדבריות של שינג'יאנג ומונגוליה, ובין אגן צידם הנחשב כחלק מרמת טיבט. האוכלוסייה הדלילה מרוכזת באגנים, שבהם אפשר לקיים חקלאות. חלק מהתושבים הם נוודים. בהרי קונלון ישנם מכרות זהב, עופרת, ניקל, ברזל ואזבסט. לרגלי הרי קונלון מפיקים נפט. מדיה וקבצים בנושא הרי קונלון בוויקישיתוף הרי קונלון, באתר אנציקלופדיה בריטניקה (באנגלית)
יורד (מיתולוגיה)

במיתולוגיה הנורדית, יורד (בנורדית עתיקה: Jǫrð, 'אדמה') היא האנשה של כדור הארץ. היא אמו של אל הרעם ת'ור ובת זוגו של אודין. יורד מעיד בהיסטוריה הדנית גסטה דנורום, שחוברה במאה ה-12 על ידי ההיסטוריון הדני סקסו גרמטיקוס; האדה הפואטית, שחוברה במאה ה-13 על ידי אדם או יחידים לא ידועים; והאדה הפרוזאית, שחוברה אף היא במאה ה-13. שמה משמש לעיתים קרובות בשירה סקאלדית (אנ') ובקנינגים (אנ') כמונח פיוטי לאדמה או לאדמה. ערך מורחב – גסטה דנורום יורד זכתה לאזכור ב'גסטה דנורום' של ההיסטוריון הדני סקסו גרמטיקוס בתור לורית'ה. ערך מורחב – אדה פואטית באדה הפואטית, יורד זוכה לאזכור בשירים וולפוסה (אנ') ולוקאסנה (אנ'). בוולפוסה, תור מכונה mǫgr Hlóðyniar ו-Fjǫrgyniar burr (ילד של הלודין, ילדו של פיורגין). הלודין, למרות שזה לא ברור מבחינה אטימולוגית, חייב להיות אם כן שם אחר של יורד. בלוקאסנה, תור נקרא Jarðar burr ("בנה של יורד"). ערך מורחב – אדה פרוזאית ורד מעיד בספרי האדה הפרוזאית ההטעיה של גילבי (אנ') ושפת השירה (אנ'). על פי סעיף 10 של ההטעיה של גילבי: בנוסף, הסעיף מתאר את מוצאו של יורד כדלקמן (ההערה הכלולה היא של פאולקס משלו; פאולקס משתמש בהאנגליזציה Iord לאורך המהדורה שלו של האדה הפרוזאית): נרפי או נרפי היה שמו של ענק שחי בארץ הענקים. הייתה לו בת בשם לילה. היא הייתה שחורה וכהה בהתאם למוצאה. היא הייתה נשואה לאדם בשם נגלפארי. לבנם קראו אוד. לאחר מכן היא הייתה נשואה למישהו בשם אנאר. לבתם קראו יורד [כדור הארץ]. — פאולקס 1995, עמ' 13–14 חלק זה, לעומת זאת, משתנה לפי כתב היד (ראה דיון להלן). סעיף 25 של ההטעיה של גילבי מפרט את יורד בין האסינייר ('אלות' בנורדית עתיקה, יחיד אסיניה): אמו של ת'ור, יורד ואמו של ואלי, רינד נחשבות לאסינייר. — פאולקס 1995, עמ' 31 שפת השירה מזכיר את יורד פעמים רבות, כולל בכמה ציטוטים משירה סקאלדית. החלק השני 4 של הספר מפרט את ההכרות לאל תור, כולל "בן אודין ויורד". סעיף 17 מצטט את Þjóðólfr המחבר (אנ') של האוסטלונג (אנ'), שבו הסקאלד מתייחס לתור כאל "בנה של יורד" פעמיים. השיר מצוטט שוב בסעיף 23. סעיף 18 מצטט את החיבור של אייפור גודרונרסון (אנ'), Þórsdrápa (אנ'), שבו הסקאלד מתייחס לת'ור כ"בנה של יורד". סעיף 19 מכיל רשימה של קנינגים לאלה פריג, כולל "יריבתן של יורד ורינד וגונלד (אנ') וגרד'". סעיף 90 מכיל רשימה של קנינגים עבור יורד, המתייחסים למגוון של קנינגים סקאלדיים עבור האלה: איך יתייחסו לכדור הארץ? על ידי מייעד בשרו של יימיר ואמו של ת'ור, בתו של אונר, כלתו של אודין, יריבתם של פריג ורינד וגונלד, חמותה של סיף, קומה ובסיס אולם הרוחות, ים החיות, בת הלילה., אחותם של אוד ויום. — פאולקס 1995, עמ' 31 המדור מכיל ציטוטים משירים מאת Hallfreðr vandræðaskáld (אנ') ו-Þjóðólfr של Hvinir. החלק נאפנפולור (אנ') של שפת השירה כולל את יורד ברשימה של שמות אסינייר. בנוסף, מכיוון ששם העצם הנפוץ יורד פירושו פשוט 'אדמה', הפניות לכדור הארץ מתרחשות בכל האדה הפרוזאית. מדיה וקבצים בנושא יורד בוויקישיתוף ג'ון לינדאו (אנ') 2002, עמ' 205 ג'ון מק'ניקל 2022, עמ' 541 וולפוסה (אנ'), 53 (56) אוסולה דרונקה (אנ'), 1997, p. 22 לוקאסנה (אנ'), 58
Proud Mary

Proud Mary הוא שיר של להקת הרוק האמריקאית Creedence Clearwater Revival, שנכתב על ידי הסולן והגיטריסט ג'ון פוגרטי. השיר שוחרר כסינגל בינואר 1969 על ידי חברת Fantasy Records והופיע באלבום האולפן השני של הלהקה, Bayou Country. השיר היה להיט בארצות הברית, והגיע למקום ה-2 בבילבורד הוט 100 במרס 1969, והיה בכך הראשון מבין חמישה סינגלים של הלהקה שהגיעו למקום השני. בראיון משנת 1969 אמר פוגרטי שכתב את השיר תוך יומיים לאחר שחרורו משירות צבאי במשמר הלאומי של ארצות הברית. בשיר, הזמר עוזב עבודה טובה וקבועה, יוצא להפליג על ספינת הנהר ונפרד מהעיר. רק כשהסירה עוזבת את המעגן, הוא רואה את "הצד הטוב של העיר" אך המחזה כבר רחוק מחייו. על הסירה ובנהר, מוצא הזמר הגנה מפני רשויות החוק וגם סעד ממכאוביו של מעמד הפועלים וזאת מנדיבות ליבם של האנשים הפשוטים, התורמים בשמחה גם אם אין להם כסף. מרי הגאה, הידועה יותר בשם מרי אליזבת, הייתה ספינת נהר אמיתית שנמל הבית שלה היה בממפיס, טנסי. "מרי הגאה" הפליגה לאורך נהר המיסיסיפי משנת 1928 ועד 1978. השיר הוקלט על ידי ג'ון פוגרטי (גיטרה ראשית), טום פוגרטי (גיטרת קצב), סטו קוק (בס) ודאג קליפורד (תופים) באולפני RCA בהוליווד, קליפורניה. באפריל 1969, סולומון ברק הוציא גרסה משלו לשיר. ברק ערבב גוספל ומוזיקת קאנטרי כדי לתת לו נופך של מוזיקה שחורה. שיר זה החזיר את ברק לרשימת ה-R&B Top 20 בארצות הברית. בינואר 1971, אייק וטינה טרנר הוציאו את השיר כסינגל השני מתוך אלבומם Workin' Together. הביצוע שלהם שונה מאוד מהמקור, אבל הוא גם הפך לאחד מהשירים המוכרים ביותר של טינה טרנר. השיר מתחיל בטון איטי וחונק בו טינה מציגה את השיר ומזהירה את הקהל שהיא והלהקה יתחילו אותו "נחמד וקל" ויסיימו אותו "נחמד ומחוספס". הסינגל הגיע למקום הרביעי במצעד הבילבורד הוט 100 ב-27 במרץ 1971, שנתיים אחרי שהמקור שלCreedence Clearwater Revival הופץ. השיר זיכה את הצמד בפרס גראמי לביצוע הרית'ם אנד בלוז הווקאלי הטוב ביותר ללהקות והפך למרכיב עיקרי בכל ההופעות החיות שלהם. גרסאות חיות של השיר שוחררו באלבומים Live at Carnegie Hall (1971) ו-Live In Paris (1971). השיר המשיך להיות חלק מהותי מהופעותיה של טינה גם בקריירת הסולו שלה. ב-1988 נכללה גרסה חיה באלבום Tina Live in Europe. גרסה חיה נוספת שוחררה ב-2009 באלבום Tina Live. הוא הוקלט ב-21 במרץ 2009 בארנהם, הולנד כחלק מסיבוב ההופעות ה-50 של טרנר. טינה גם ביצעה דואטים של "מרי הגאה" עם ביונסה ושר. אלביס פרסלי החל לשלב את השיר בהופעות החיות שלו בשנת 1970. הגרסה של פרסלי מופיעה בסרט הקונצרטים שלו מ-1972 Elvis on Tour, ובאלבומי ההופעות החיות שלו On Stage (1970) וההופעה במדיסון סקוור גארדן (1972). פרינס ביצע קטע של "מרי הגאה" במהלך מופע המחצית של הסופרבול ב-2007. גרסת Creedence Clearwater Revival, באתר YouTube מידע על היצירה "Proud Mary" באתר מיוזיק בריינז מידע על הקומפוזיציה "Proud Mary" באתר AllMusic גרסאות נוספות ל"Proud Mary" באתר SecondHandSongs גרסת אייק וטינה טרנר, באתר YouTube גרסת סולומון ברק, באתר YouTube
אליהו יוסף ריבלין

אליהו יוסף ריבלין (ה'תקס"ה, 1805 - י"ב תמוז ה'תרכ"ה, 6 ביולי 1865) היה רב ומשפיע חב"די שפעל ברוסיה הלבנה ואחר כך בארץ ישראל. ריבלין נולד בשנת 1805 באיליה ליד סמרגון, באימפריה הרוסית (כיום בבלארוס), לרב אריה לייב ריבלין ולבת-ציון ריבלין, אחייניתו (בתו של אחיו, צבי הירש ריבלין), שהייתה משפחה חב"דית. בתחילה היה מתומכי תלמידי הגאון מווילנה, ואחר כך חזר להיות מחסידי האדמו"ר האמצעי מחב"ד. למד תחילה מאביו ואחר כך מרבי מנשה מאיליה (בעל "אלפי מנשה"). נישא לפעשה הדסה ריבלין. שימש תחילה רב העיירה דריבין (אנ') ולאחר מכן רבה של העיר פולאצק (שתיהן בבלארוס של ימינו). בשנת 1847 עלה לארץ ישראל, לאחר שחלה במחלה קשה, וקיבל לשם כך את אישורו של הצמח צדק, והתיישב בירושלים. בארץ ישראל הוא עמד בראש עדת חסידי חב"ד, והיה בין מקימי קהילת חב"ד בחברון וממייסדי בית הכנסת צמח צדק בירושלים. נפטר בירושלים בי"ב תמוז ה'תרכ"ה (6 ביולי 1865) ונקבר בבית הקברות היהודי בהר הזיתים. אוהלי יוסף, דיני קידוש השם, צדקה וכלאים, ירושלים ה'תרכ"ח (1865). בשנת 1957 הוציא פרופסור יוסף יואל ריבלין (אביו של הנשיא, ראובן ריבלין) את כתביו של הרב אליהו יוסף ריבלין מחדש, בברכת הרבי מלוּבָּבִיץ'. יוסף גור-אריה, חסידות חב״ד בחברון מראשית היישוב החב״די בארץ־ישראל עד שנת 6681, הוצאת להבות, 2001. רשימת הפרסומים של אליהו יוסף ריבלין, בקטלוג הספרייה הלאומית
מה אתה עושה כשאתה קם בבוקר

"מה אתה עושה כשאתה קם בבוקר" הוא שיר שכתב והלחן שלום חנוך. השיר הופיע לראשונה באלבומם המשותף של חנוך ואריק איינשטיין, שיצא בשנת 1970. השיר מופיע באלבום "שבלול", שנחשב לאחד האלבומים הגדולים בהיסטוריה של המוזיקה הישראלית. האלבום כלל שירים שהופיעו בסרט הטלוויזיה הנושא את שם האלבום. את הסרט ואת האלבום הפיקה חבורת "הגר", הידועה יותר בכינוייה "חבורת לול", על שם סרט אחר שהפיקה. השיר מתאר את הדברים הראשונים שאדם עושה כשהוא משכים קום. השיר, כמו חלק גדול משירי האלבום "שבלול", נשמע ברקע בסצנה בסרט "שבלול" שבה רואים את שני יוצרי השיר, איינשטיין וחנוך, משוחחים על אהבה וזוגיות. השיר היה לאחד מהשירים המצליחים והאהובים מהאלבום. בשנה שבה יצא כתב דורון רוזנבלום כי הוא דומה מדי לשיר "With a Little Help from My Friends" של הביטלס. במרוצת השנים הפך השיר לסמל לישראליות החדשה שהפציעה לאחר מלחמת ששת הימים. בתחילת שנות התשעים חידשו חברי להקת הרוק "זקני צפת" את השיר ונתנו לו גוון רוקיסטי כבד. ב-21 בינואר 2003, במהלך שהותו של האסטרונאוט אילן רמון בתחנת החלל הבינלאומית, הושמע השיר לפי בקשת משפחת רמון. זהו השיר השני בעברית שהושמע בחלל. בשנים 2005–2006 ביצעו שלמה ארצי ושלום חנוך את השיר כחלק מהמופע המשותף שלהם שרץ כשנתיים בשם "התחברות". חנוך, מלחין השיר אירח בהופעותיו רבים מזמרי ישראל כשהם מבצעים יחדיו את השיר, בהם נינט טייב ושלומי שבן. אריק איינשטיין מה אתה עושה כשאתה קם בבוקר Arik Einstein, סרטון בערוץ "אריק איינשטיין I פונוקול", באתר יוטיוב (אורך: 03:37) עמי פרידמן, 75 אלבומים ל-75 לישראל: שבלול, באתר ישראל היום, 27 באפריל 2023 דודי פטימר, ‏50 שנה ל"שבלול": בחזרה לרגעים הבלתי נשכחים של סרט הפולחן, באתר מעריב אונליין, 26 בספטמבר 2020 מה אתה עושה כשאתה קם בבקר – מילים וביצועים | חנוך, שלום, 1946 - מלחין מבצע מחבר מעבד מוזיקלי | מוזיקה | הספרייה הלאומית, באתר www.nli.org.il (1970 - מהסרט שבלול) אריק איינשטיין ושלום חנוך - מה אתה עושה כשאתה קם בבוקר, סרטון בערוץ "Silvereyes - עיני כסף", באתר יוטיוב (אורך: 03:12) הארץ, מ"הסבון בכה מאוד" ועד "שיר עם נקי": שירים שיעזרו לנו להביס את הקורונה, באתר הארץ, 4 במרץ 2020 103FM, ‏יש בו אהבה והיא תנצח: "שבת עברית" מצדיעה לאריק איינשטיין במלאת עשור למותו, באתר מעריב אונליין, 24 בנובמבר 2023 דורון רוזנבלום, חג לאוזן, דבר, 23 בספטמבר 1970 דודי פטימר, ‏צלילים ראשונים: שירי הבכורה הישראלים הטובים בכל הזמנים | חלק ב', באתר מעריב אונליין, 27 במאי 2023 מיכל ויסברוד, ‏להתעורר כמו אסטרונאוט, באתר חיל האוויר הישראלי, 19 בספטמבר 2011 שלמה ארצי ושלום חנוך - מה אתה עושה כשאתה קם בבוקר | מתוך התחברות 2005, סרטון בערוץ "ShlomoArtziOfficial", באתר יוטיוב (אורך: 04:03) הד ארצי‏, שלמה ארצי ושלום חנוך - "מה אתה עושה כשאתה קם בבוקר", באתר וואלה, 29 באוקטובר 2006 שלום חנוך ונינט טייב - מה אתה עושה כשאתה קם בבוקר, סרטון בערוץ "בן צ'קוב", באתר יוטיוב (אורך: 04:35) שלום חנוך מארח את שלומי שבן - מה אתה עושה כשאתה קם בבוקר, סרטון בערוץ "Ariela Erez", באתר יוטיוב (אורך: 03:57)